Հավելված

Նաիրի համայնքի ավագանու

---------------------թ. N ------ որոշման նախագծի

ԿԱՐԳ

ՆԱԽԱԴՊՐՈՑԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐՈՒՄ ԵՐԿԱՐՕՐՅԱ ՊԱՐԱՊՄՈՒՆՔՆԵՐԻ ԿԱԶՄԱԿԵՐՊՄԱՆ

I. Ընդհանուր դրույթներ

1. Սույն կարգով կարգավորվում են նախադպրոցական ուսումնական հաստատություններում (այսուհետ Հաստատություն) երկարօրյա պարապմունքների կազմակերպման հետ կապված հարաբերությունները։
2. Երկարօրյա պարապմունքները կազմակերպվում են երկարօրյա խմբերում (այսուհետ երկարօրյա խմբեր)։ Երկարօրյա խմբերը ստեղծվում են սաների դաստիարակչական աշխատանքներում ընտանիքին համակողմանի աջակցություն ցուցաբերելու նպատակով։

 II. Հաստատության երկարօրյա խմբերի կազմակերպումը

1. Երկարօրյա խմբում ընդգրկվելու համար սանի ծնողի (օրինական ներկայացուցչի)՝ Հաստատության տնօրենի անունով ներկայացված դիմումի հիման վրա Հաստատության տնօրենի և սանի ծնողի միջև ընթացիկ ուսումնական տարվա համար կնքվում է Հաստատության կողմից երկարօրյա պարապմունքների կազմակերպման պայմանագիր՝ սույն կարգով նախատեսված օրինակելի ձևին համապատասխան։
2. Երկարօրյա խմբերի կազմը, դրանց հետ աշխատող մանկավարժական աշխատողների անվանական կազմը, աշխատանքի տարեկան պլանը և ուսումնադաստիարակչական աշխատանքների կարգացուցակը հաստատվում են Հաստատության տնօրենի հրամանով։
3. Երկարօրյա խմբերում ընդգրկված սաների առավելագույն թիվը 25 է։
4. Երկարօրյա խմբերի ծառայությունների անվճար մատուցումը կազմակերպվում է Հաստատության ֆինանսական միջոցների հաշվին՝ հիմնադրի որոշմամբ։
5. Հաստատության երկարօրյա խմբերը ձևավորվում են մինչև ընթացիկ ուսումնական տարվա սեպտեմբերի 10-ը և համալրվում են տարվա ընթացքում՝ ըստ անհրաժեշտության։
6. Երկարօրյա խմբի ռեժիմը չի կարող գերազանցել շաբաթական 30 ժամը։
7. Հաստատության երկարօրյա խմբերում մանկավարժական աշխատողի մեկ դրույքի լրիվ ծանրաբեռնվածությունը (աշխատանքի ծավալը) չի կարող գերազանցել շաբաթական 30 ժամը։
8. Երկարօրյա խմբերի մանկավարժական աշխատողի համար սահմանվում է վճար տվյալ խմբի համար կարգացուցակով սահմանված պարապմունքների չափով։ Երկարօրյա խմբի հետ աշխատող մանկավարժական աշխատողի վճարի չափը ձևավորվում է սաների հետ աշխատակարգով սահմանված փաստացի աշխատաժամանակից (մինչև 30 ժամ)։
9. Հաստատության երկարօրյա խմբերում աշխատողների և սաների իրավունքները և պարտականությունները սահմանվում են Հաստատության կանոնադրությամբ, ներքին կարգապահական կանոններով և սույն կարգով։
10. Հաստատության երկարօրյա խմբերի աշխատանքների կազմակերպման, սաների կյանքի և առողջության պահպանման, հանգստի ապահովման, խմբերի աշխատանքների կանոնակարգման համար պատասխանատու է Հաստատության տնօրենի մասնագիտացված կրթական աջակցությունների գծով տեղակալը։ Վերահսկողության համար պատասխանատու է Հաստատության տնօրենը։
11. Երկարօրյա խմբերի դաստիարակչական աշխատանքների իրականացման, սաների հաճախումների ապահովման համար պատասխանատու են մանկավարժական աշխատողները և սաների ծնողները։